Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 1 Pv 99/11/5508	Ružomberok, 26.4.2013
EEČ : 2-42-51-2013

U Z N E S E N I E

Trestná vec:	obvinený XXXXX 
Trestný čin:	ublíženie na zdraví podľa § 224 odsek 1, odsek 2 Trestného zákona číslo 140/1961 Zbierky zákonov v znení zákona číslo 403/2004 Zbierky zákonov

Rozhodol: 	prokurátor Okresnej prokuratúry Ružomberok
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 15.12.1999 okolo 06.15 h viedol osobné motorové vozidlo zn. Volkswagen Transporter, ev. č. FFM843 po ceste číslo I/59 zo smeru Ružomberok na smer Banská Bystrica, pričom v obci Liptovská Osada, okres Ružomberok neprispôsobil rýchlosť jazdy stavu a povahe vozovky, poveternostným podmienkam, v dôsleku čoho zrazil chodkyňu XXXXX, nar. XXXXX, prechádzajúcu v tom čase cez prechod pre chodcov z ľavej strany na pravú stranu vozovky v smere jazdy obvineného, pričom poškodená utrpela v dôsledku nehody šok z úrazu a následne vykrvácanie v dôsledku poranení hlavy, hrudníka a chrbtice, ktorým na mieste nehody podľahla

lebo je trestné stíhanie neprípustné podľa § 9 odsek 1 písmeno d

Odôvodnenie:
     Uznesením vyšetrovateľa Okresného úradu vyšetrovania PZ Ružomberok sp. zn. OUV-361/99 Bk zo dňa 15.12.1999 bolo vznesené obvinenie XXXXX pre trestný čin ublíženia na zdraví podľa § 224 ods. 1, ods. 2 Trestného zákona účinného do 31.12.2005, na tom skutkovom základe, ako je uvedené vo výrokovej časti tohto uznesenia.
   
Po preskúmaní predmetného spisu zisťujem nasledovný skutkový stav:
       
 Obvinený je zo spáchania skutku usvedčovaný výpoveďami svedkov XXXXX, XXXXX, XXXXX, ktorí potvrdili, že obvinený zavinil dopravnú nehodu a zrazil poškodenú, ako aj znaleckými posudkami a ďalšími listinnými dôkazmi.  
       
Podľa úmrtného listu nachádzajúceho sa na č. l. 133, obvinený XXXXX, nar. XXXXX, zomrel dňa 15.08.2004 vo Švédsku v meste Norsborg.
       
Podľa § 9 ods. 1 písm. d) Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho. 
      
 Na základe týchto skutočností je teda trestné stíhanie neprípustné, pretože obvinený XXXXX, nar. XXXXX, zomrel dňa 15.08.2004  a musí byť tak trestné stíhanie zastavené, preto som rozhodol tak, ako je to uvedené vo výrokovej časti uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Stankoviansky
prokurátor